Agathón (syn Priama)

Agathón (Agathón) je v gréckej mytológii syn trójskeho kráľa Priama.Apollodoros, Bibliotheca, 3,12,5.Hyginus, Fabulae 90. 

Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Agathón patril medzi ďalších jeho synov, ktorých mal s inými manželkami, alebo družkami. U Homéra jeho meno zaznie len v dvadsiatom štvrtom speve Iliady, keď Priamos smúti za synom Hektorom a následne užialený vyriekne ostré slová svojim žijúcim synom: „Nevydarení synovia! Kiež by ste mi všetci pri achájskych lodiach boli padli na Hektorovom mieste!“Homér, Iliada, 24,247-254.

V antickom diele Dictys Cretensis (Kréťan Diktis), Agathón umiera v trójskej vojne rukou achájskeho hrdinu Aianta (nazývaného „Veľký Aias“).Lucius Septimius, Dictys Cretensis, Posthomerica, 4,7.

 Referencie a bibliografia  

Kategória:Postavy gréckej mytológie